open-index/open-wikipedia-markdown huggingface dataset:
Love Hurts

**Love Hurts** (בעברית: **אהבה כואבת**) הוא אלבום האולפן ה-20 של זמרת הפופ האמריקנית, שר. האלבום יצא לאור ב-13 ביוני 1991, על ידי חברת התקליטים גפן רקורדס. מתוך האלבום יצא השיר "Love and Understanding", אשר הצליח להגיע אל המקום ה-17 במצעד הבילבורד הוט 100.

עם יציאתו נכנס האלבום אל המקום ה-1 במצעד האלבומים הבריטי.

## סינגלים
* "Love and Understanding" - יצא לאור ב-21 במאי 1991, כסינגל הראשון והפותח מתוך האלבום. עם יציאתו נכנס השיר אל המקום ה-17 במצעד בילבורד הוט 100, וה-10 במצעד הסינגלים קנדה הוט 100.
* "Save Up All Your Tears" - יצא לאור ב-7 באוקטובר 1991, כסינגל השני מתוך האלבום. עם יציאתו נכנס השיר אל המקום ה-37 במצעד בילבורד הוט 100, וה-37 במצעד הסינגלים קנדה הוט 100.
* "Love Hurts" - יצא לאור ב-דצמבר 1991, כסינגל השלישי מתוך האלבום. עם יציאתו נכנס השיר אל המקום ה-8 במצעד בדנמרק, וה-43 במצעד הסינגלים קנדה הוט 100.
* "Could've Been You" - יצא לאור ב-פברואר 1992, כסינגל הרביעי מתוך האלבום. עם יציאתו נכנס השיר אל המקום ה-73 במצעד אירופה הוט 100, וה-31 במצעד הסינגלים קנדה הוט 100.
* "When Lovers Become Strangers" - יצא לאור ב-מרץ 1992, כסינגל החמישי מתוך האלבום. עם יציאתו נכנס השיר אל המקום ה-17 במצעד הסינגלים הקנדי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
ישראל אביחי

הרב **ישראל אביחי** (נולד בכ"ה באייר תש"כ - 22 במאי 1960) הוא ראש ישיבת המקובלים בית אל בעיר העתיקה.

## ביוגרפיה

נולד וגדל בירוחם לשלמה ועליזה חריקר. למד בישיבה התיכונית 'בית יהודה' בכפר מימון ובישיבת מרכז הרב.

בגיל 21, בהיותו אברך בישיבת מרכז הרב, בעקבות המלצת חברו הרב פינחס רובינשטיין נפגש עם הרב מאיר יהודה גץ. בעקבות אותה הפגישה החליט לעבור לישיבת המקובלים בית אל, שם למד בחברותא עם הרב רובינשטיין, ולימד במשך עשרות שנים.

הרב אביחי הוא תלמידו המובהק של הרב גץ. באחרית ימיו מינהו הרב גץ לממשיך דרכו בראשות הישיבה.

משנת ה'תשנ"ה מכהן הרב אביחי כראש ישיבת המקובלים בית אל.

נשוי לוורדית, ולהם 12 ילדים. מתגורר ברובע היהודי בעיר העתיקה בירושלים.

## קישורים חיצוניים
* 
* הרב ישראל אביחי, מקובל ארץ ישראלי, באתר מקור ראשון.
* משנת ישראל, שיעור ביוטיוב.
* שיעור של הרב ישראל אביחי, באתר vimeo.
* מאמר על הרב גץ (בעמוד 24), בחוברת של החינוך ממלכתי דתי על הרב מאיר יהודה גץ.
* שיעור של הרב אביחי לתלמידי מכינה
* אתר ישיבת המקובלים בית אל

קטגוריה:רבני הציונות הדתית בישראל
קטגוריה:ראשי ישיבת המקובלים בית אל
קטגוריה:מקובלים ישראלים
קטגוריה:מקובלים
קטגוריה:בוגרי ישיבת בני עקיבא בית יהודה כפר מימון
קטגוריה:בוגרי ישיבת מרכז הרב
קטגוריה:ירושלים: אישים
קטגוריה:העיר העתיקה: רבנים
קטגוריה:ישראלים שנולדו ב-1960
מיג I-270

**מיג I-270** (ברוסית: **МиГ И-270**) היה אב-טיפוס של חברת מיקויאן גורביץ', המטוס נועד לספק את דרישת חיל האוויר הסובייטי משנת 1945 למטוס יירוט בעל הנעה רקטית. רק שני מטוסים מהדגם יוצרו, שניהם התרסקו בטיסות ניסוי ועל כן הפרויקט בוטל.

## טיסות ניסוי
בשיא מלחמת העולם השנייה (1942), מטוס מדגם BI-1 (כינויו היה "מטאטא השטן") ערך את טיסותיו המבצעיות הראשונות. המיג I-270 הראשון שיוצר, התבסס על מאפייניו של מטוס זה: גוף אחיד ומוצק, חופה מעוגלת, תכנון הכנפיים ומנוע דלק נוזלי רקטי. מצד שני, הוא היה גדול יותר ממנו, בעל כנפיים קטנות ורובוסטיות יותר ובעל זנב מוגבה שהוכח כעיצוב המקל על הנחיתה ועל השליטה הכללית במטוס. אף על פי שהמטוס נגזר מן המטוס BI-1, הוא דמה באופן בולט בהרבה למסרשמיט Me-263 עם שינויים קלים.

היכולת והידע לייצר מנועים רקטיים, יכולת שהחלה במדענים רוסים דוגמת קונסטנטין ציולקובסקי והמשיכה לסרגיי קורוליוב, אפשרה פיתוח מטוס יירוט בעל מנוע רקטי. מנוע המטוס שתוכנן על ידי ליאוניד דושקין התבסס על מנוע המטוס BI-1, וכן על מנועים רקטיים שתכנן סרגיי קורוליוב משנת 1936.

המטוסים הראשונים שתפקידם היה לשאת את המטוס לאוויר הוזמנו בדצמבר 1946, כאשר דגם ראשון של אב הטיפוס נגרר על ידי מטוס טופולוב Tu-2 והיה למעשה דאון חסר מנוע. אב הטיפוס השני כבר כלל מנוע וערך את טיסת הניסוי שלו בשנת 1947, אבל הוא ניזוק קשות לאחר נחיתה כושלת. זמן קצר לאחר מכן הסובייטים ייצרו אב טיפוס נוסף אבל גם הוא התרסק בנחיתה בצורה שלא השאירה יכולת לתקנו. בשלב זה, החלו לפתח בעולם מטוסים בעלי מנוע טורבו-סילון וכן טילי אוויר-אוויר, כך שהטכנולוגיה הנדרשת עבור מטוס המיג ה"חדש" כבר נהייתה מיושנת. בעקבות התרסקות שני אבות הטיפוס והיותו של הדגם נחות טכנולוגית הוחלט לנטוש את הפרויקט.

## קישורים חיצוניים

## הערות שוליים

קטגוריה:מטוסים רקטיים
קטגוריה:מטוסי מיג
עין פרור

**עין פרור** הוא מעיין ברמות מנשה, כקילומטר וחצי ממזרח למושב עין העמק, המהווה אחד ממקורותיו העיקריים של נחל השופט.

## אודות המעיין

המעיין שימש בשנות ה-40 של המאה ה-20 כמקור המים של קיבוץ רמת השופט, ובמקום נבנתה משאבת מים, אשר עודנה מוצבת במעיין.

בסמוך למעיין נרצחו במהלך מאורעות 1936 השומרים יואש זולר ויצחק קליצ'בסקי, אשר על שמם נקראו "נחל השניים" המתחבר למעיין, עמק רמת השניים הסמוך, וכן שני המעיינות הסמוכים "עין יואש" ו"עין יצחק".

בסמוך למעיין נמצא תל ארכאולוגי גדול, **תל פרור** (**ח'רבת א-פאריה** במקור). התל תואם במיקומו ובשמו ליישוב המוזכר באונומסטיקון של אוסביוס מתחילת המאה הרביעית לספירה בשם **ephraia** הנזכר במרחק של שישה מייל מצפון ללגיו (מגידו).

האתר נסקר ומופה בידי חוקרי הקרן הבריטית לחקר ארץ ישראל בשנת 1881, ותועדו בו מערות קבורה עתיקות, אשר חלקן עוד מצוי באתר.

בחודשים נובמבר-דצמבר 2017 נערכה באתר חפירה ארכאולוגית ראשונה בידי רשות העתיקות. מדו"ח סיכום החפירה מיולי 2019 עולה כי האתר היה מיושב ברציפות החל מהתקופה הנאוליתית ועד התקופה הביזנטית, וכי במקום נחשפו שרידי כלי צור מהתקופה הכלקוליתית וכן שרידי מבנים וקירות מתקופות שונות.

## קישורים חיצוניים
*חפירות תל פרור ועין פרור באתר רשות העתיקות.
קטגוריה:רמות מנשה
קטגוריה:קצרמר ארכאולוגיה
קטגוריה:התקופה הכלקוליתית
פרור
קטגוריה:עין העמק
It's a Man's World (אלבום של שר)

**It's a Man's World** (בעברית: **זה עולם של גברים**) הוא אלבום האולפן ה-21 של זמרת הפופ האמריקנית, שר. האלבום יצא לאור ב-6 בנובמבר 1995 באירופה, 25 ביוני 1996 בארצות הברית, על ידי חברות התקליטים וורנר מיוזיק גרופ באירופה וריפרייז רקורדס בארצות הברית.

עם יציאתו נכנס האלבום אל המקום ה-10 במצעד האלבומים הבריטי.

## סינגלים
* "Walking in Memphis" - יצא לאור ב-13 באוקטובר 1995, כסינגל הראשון והפותח מתוך האלבום. עם יציאתו נכנס השיר אל המקום ה-9 במצעד אירופה הוט 100, וה-11 במצעד הסינגלים הבריטי.
* "One by One" - יצא לאור ב-5 בינואר 1996, כסינגל השני מתוך האלבום. עם יציאתו נכנס השיר אל המקום ה-52 במצעד בילבורד הוט 100, וה-7 במצעד הסינגלים הבריטי.
* "Not Enough Love in the World" - יצא לאור ב-12 באפריל 1996, כסינגל השלישי מתוך האלבום. עם יציאתו נכנס השיר אל המקום ה-27 במצעד תרשימים לסינגלים ואלבומים סקוטיים, וה-31 במצעד הסינגלים הבריטי.
* "The Sun Ain't Gonna Shine Anymore" - יצא לאור ב-אוגוסט 1996, כסינגל הרביעי מתוך האלבום. עם יציאתו נכנס השיר אל המקום ה-15 במצעד תרשימים לסינגלים ואלבומים סקוטיים, וה-26 במצעד הסינגלים הבריטי.
* "Paradise Is Here" - יצא לאור ב-3 בדצמבר 1996, כסינגל החמישי מתוך האלבום. עם יציאתו נכנס השיר אל המקום ה-11 במצעד שירי הדאנס קלאב.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי שר
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומי חברת וורנר רקורדס
Dark Lady

**Dark Lady** (בעברית: **גברת אפלה**) הוא אלבום האולפן ה-11 של זמרת הפופ האמריקנית, שר. האלבום יצא לאור במאי 1974, על ידי חברת התקליטים MCA רקורדס. מתוך האלבום יצא הלהיט "Dark Lady", אשר הצליח לכבוש את פסגת מצעד הבילבורד הוט 100.

עם יציאתו נכנס האלבום אל המקום ה-69 במצעד הבילבורד 200.

## סינגלים
* "Dark Lady" - יצא לאור בפברואר 1974, כסינגל הראשון והפותח מתוך האלבום. עם יציאתו נכנס השיר אל המקום ה-1 במצעד בילבורד הוט 100, וה-1 במצעד הסינגלים הקנדי.
* "Train of Thought" - יצא לאור ביוני 1974, כסינגל השני מתוך האלבום. עם יציאתו נכנס השיר אל המקום ה-27 במצעד בילבורד הוט 100, וה-18 במצעד הסינגלים הקנדי.
* "I Saw a Man and He Danced with His Wife" - יצא לאור ב-1974, כסינגל השלישי מתוך האלבום. עם יציאתו נכנס השיר אל המקום ה-42 במצעד בילבורד הוט 100.
* "Rescue Me" - יצא לאור ב-1974, כסינגל הרביעי מתוך האלבום.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
קטגוריה:אלבומי חברת MCA רקורדס
ישיבת גבעת אולגה

**ישיבת גבעת אולגה** היא ישיבת הסדר/גבוהה הנמצאת בשכונת גבעת אולגה בחדרה.

## היסטוריה
ממוזער|שמאל
הישיבה הוקמה באלול ה'תשע"א ביוזמת הגרעין התורני "עתיד עם תקווה" ,קיבלה הכרה כישיבת הסדר ממשרד הביטחון בשנת ה'תשע"ג.

## מיקום
הישיבה ממוקמת בשכונת גבעת אולגה שבחדרה.
התלמידים מתנדבים במספר פרויקטים, כגון חונכות אישית, קידושים בבית חולים, ריקודים בשבתות ומועדים ועוד. מציאות זו יוצרת חיבור טבעי עם תושבי השכונה בכל הגילאים.

בית המדרש מארח גני ילדים וכיתות מבתי הספר בשכונה למפגש עם תלמידי הישיבה. במפגשים אלו מתקיימות פעילויות שונות כגון לימוד משותף, ליווי חינוכי ופעילויות משותפות סביב מעגל השנה.

## מסלולי לימוד
בישיבה קיימים מסלולי לימוד גמרא בעיון, הלכה בעיון וכולל אברכים.

## צוות
ממוזער|הרב אפרים ג'יאמי
ממוזער|חלק מרבני הישיבה
* הרב אפרים ג'יאמי - ראש הישיבה
*הרב בן ציון המאירי
*הרב אפי כפרי
* הרב רפאל ג'יאמי
* הרב מלכו סופר
* הרב ישראל אביטן
* הרב דוד כהן
* הרב עמיחי בכר
* הרב יצחק שילר
* הרב אסף שטראוס

כמו כן מעביר שיעור קבוע בישיבה פעם בשבועיים הרב דוד ג'יאמי

בעבר העבירו שיעורים בישיבה הרב אלישע וישליצקי ז"ל ,הרב מרדכי אלון, הרב יגאל לוינשטיין, הרב צבי אלון והרב מורדכי הס.

## קישורים חיצוניים

* 

* עלון ישיבת גבעת אולגה, כסלו התשע"ז
* 
* 

## הערות שוליים

ישיבת
קטגוריה:ישיבות הסדר
קטגוריה:ישיבות גבוהות בישראל
קטגוריה:ישיבות הקו
תצפית גג הארץ

**תצפית גג הארץ** היא נקודת תצפית נופית הממוקמת ביישוב חרשה במועצה אזורית בנימין.

## תיאור האתר
הר חרשה, שבו שוכן גם היישוב חרשה, מצוי בגובה 754 מטר מעל פני הים, והוא הפסגה הגבוהה ביותר במערב בנימין.

מתצפית גג הארץ ניתן לראות בזווית של 360 מעלות, מאזור הרצליה שבמרכז רצועת החוף ועד אשדוד שבדרומה, את מודיעין-מכבים-רעות ונמל התעופה בן-גוריון. ניתן גם לראות את האתרים הנמצאים על כביש חוצה שומרון, וביניהם הר גריזים. כמו כן ניתן לראות פרישה רחבה של כל יישובי מערב בנימין, והיישובים הערביים במרחב, בימים טובים רואים את רכס הכרמל בצפון, הר אלכסנדר  ורצועת עזה. 

התצפית ממוקמת מעל גבעת היקבים - אתר ארכאולוגי קדום, ובו שרידי התיישבות יהודית מתקופת בית המקדש הראשון, הכוללים שרידי קירות, בית בד מהקדומים בעולם, וכשלושים יקבים מתקופת הברזל 2, שמאוחר יותר הוסבו למערכות מסתור בתקופת המרד ברומאים.

## קישורים חיצוניים

* תצפית גג הארץ, באתר הכרובלוג

## הערות שוליים

קטגוריה:נקודות תצפית בבנימין
קטגוריה:חרשה
אליפות אירופה בכדורגל נשים עד גיל 17

**אליפות אירופה בכדורגל נשים עד גיל 17** (באנגלית: **UEFA Women's Under-17 Championship**) הוא טורניר כדורגל נשים שנתי, המאורגן על ידי אופ"א, המיועד לכדורגלניות מתחת לגיל 17. הטורניר הראשון נערך בשנת 2008 בשווייץ ושלב הגמר כלל 8 נבחרות. האליפות משמשת גם כטורניר המוקדמות לגביע העולם עד גיל 17. נבחרת גרמניה היא הנבחרת המצליחה ביותר בטורניר עם שבע זכיות.

## מבנה הטורניר
הטורניר כולל שני שלבי מוקדמות כאשר בשלב הראשון רשאיות להשתתף כל הארצות החברות באופ"א שמחולקות לבתים בני 4 נבחרות. הנבחרות משחקות ביניהן בטורניר שנערך באחת הארצות מהבית.

בשש השנים הראשונות, לשלב המוקדמות השני עלו 16 קבוצות שחולקו לארבעה בתים בני 4 נבחרות. הראשונה מכל בית עלתה לשלב הגמר שבו התקיימו שלב חצי גמר וגמר.

החל משנת 2014, לשלב המוקדמות השני, שנקרא גם "שלב העילית", עולות 24 נבחרות שמחולקות לשישה בתים. הראשונה מכל בית (6 סה"כ), הסגנית הטובה ביותר ומארחת הטורניר מעפילות לשלב הגמר. בשלב הגמר, 8 הנבחרות מחולקות לשני בתים. שתי הראשונות מכל בית עולות לשלב חצי הגמר והמנצחות נפגשות בגמר. המנצחת בגמר היא האלופה.

## תוצאות הטורנירים

## קישורים חיצוניים
* 

## הערות שוליים

*
קטגוריה:תחרויות כדורגל נשים באירופה
קטגוריה:תחרויות כדורגל לנוער וצעירים
יחסי יוון–סורינאם

**יחסי יוון–סורינאם** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[סורינאם|רפובליקת סורינאם]]**.

## סקירה כללית
בין הרפובליקה ההלנית לבין רפובליקת סורינאם מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה סורינאם לתמוך בהצעות היווניות ולהפך".

אין קהילה יוונית מסודרת בסורינאם, יוונים אחדים מתגוררים באזור. עם זאת, ישנה נוכחות תיירותית של יוונים באזור ושייטים יוונים מרבים לעגון בנמלי ובחופי רפובליקת סורינאם.

## נציגויות דיפלומטיות
* סורינאם אינה מיוצגת ביוון בדרג השגרירות. סורינאם מיוצגת ביוון בדרג הקונסולרי באמצעות קונסוליה שהיא מחזיקה באתונה, בירת המדינה.
* יוון אינה מיוצגת בסורינאם בדרג השגרירות, אלא האמינה את שגרירותה שבברזיליה, בירת ברזיל על סורינאם. יוון מיוצגת בסורינאם בדרג הקונסולרי באמצעות קונסוליה רשמית שהיא מחזיקה בפרמריבו, בירת המדינה.

## קישורים חיצוניים
* Suriname, אתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גיאנה–יוון

**יחסי גיאנה–יוון** הם היחסים הדיפלומטיים הרשמיים שבין **[[גיאנה|הרפובליקה השיתופית של גיאנה]]** לבין **[[יוון|הרפובליקה ההלנית]]**.

## סקירה כללית
בין הרפובליקה ההלנית לבין הרפובליקה השיתופית של גיאנה מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה גיאנה לתמוך בהצעות היווניות ולהפך".

על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בגיאנה. יוון הציעה בעבר עזרה הומניטרית לגיאנה בעת הוריקן שעבר במדינה.

## נציגויות דיפלומטיות
* גיאנה אינה מיוצגת ביוון בדרג השגרירות. גיאנה מיוצגת ביוון בדרג הקונסולרי באמצעות קונסוליה שהיא מחזיקה באתונה, בירת המדינה.
* יוון אינה מיוצגת בגיאנה בדרג השגרירות, אלא האמינה את שגרירותה שבקראקס, בירת ונצואלה על גיאנה.

## קישורים חיצוניים
* Guyana, אתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
יאסווה

קבוצת איי **יאסווה** היא ארכיפלג של כ-20 איים געשיים בטריטוריה המערבית של פיג'י. שטח האיים מוערך בכ-135 קילומטרים רבועיים. בשטחי האיים מתגוררים כ-5,000 תושבים.

ימין|ממוזער|200px|קו יבשה המחבר בין האיים ואיה וואיאסווה
המתחם הגעשי יאסווה מורכב משישה איים עיקריים, ואיים קטנים רבים נוספים. הארכיפלג, אשר מתמתח לאורך של כ-80 קילומטרים לכיוון צפון-מזרח, החל מנקודה כ-40 קילומטרים צפון-מערבית ללוטוקה. הוא געשי והררי, ומכיל פסגות בגובה של 250–600 מטרים מעל פני הים.

עד שנת 1987, היו האיים סגורים לתיירות, וזאת עקב הוראתו של מלך האיים, וחוסר רצונו בתיירות יבשתית באיים. החל משנות ה-50 היו הפלגות של אוניות תענוגות סביב האיים, אך ללא ירידת התיירים מן הסיפון. טרם עידן התיירות, המקומיים באיים חיו בהרמוניה וקהילתיות שבטית שלווה. עם פתיחת האיים לתיירות יבשתית, נפתחו באיים מספר אתרי נופש. כיום, האיים נחשבים לאחד היעדים התיירותיים המובילים בפיג'י. כמו כן, שוניות האלמוגים הייחודיות באזור הן אחת מן האטרקציות המרכזיות באיים, עבור המעוניינים בצלילה ובשימוש בשנורקל.

באי נאנויה לוו שבמרכז איי יאסווה צולם הסרט הלגונה הכחולה.

## קישורים חיצוניים

* 

קטגוריה:פיג'י: איים
יחסי יוון – סנט לוסיה

**יחסי יוון–סנט לוסיה** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[סנט לוסיה]]**.

## סקירה כללית
בין הרפובליקה ההלנית לבין סנט לוסיה מתקיימים יחסים דיפלומטיים מלאים. על פי משרד החוץ היווני: "היחסים בין שתי המדינות הם יחסים מצוינים ובין שתי המדינות שיתוף פעולה נפלא, בין היתר בארגונים המולטילטרליים בהם מרבה סנט לוסיה לתמוך בהצעות היווניות ולהפך".

על פי המידע שמתקבל מדי זמן מה משגרירות הרפובליקה ההלנית בוונצואלה - אין קהילה יוונית מסודרת בסנט לוסיה ואין יוונים שמתגוררים במדינה עצמאית. יוון הציעה בעבר עזרה הומניטרית לסנט לוסיה בעת הוריקן שעבר במדינה.

אזרחי סנט לוסיה המבקשים לנסוע ליוון יכולים לעשות זאת ללא אשרה. אזרחי יוון המבקשים לנסוע לסנט לוסיה יכולים לעשות זאת ללא אשרה למשך 90 ימים.

## נציגויות דיפלומטיות
* יוון אינה מיוצגת בסנט לוסיה, הן בדרג השגרירות והן בדרג הקונסולרי. יוון האמינה את שגרירותה שבקראקס, בירת ונצואלה, על סנט לוסיה.
* סנט לוסיה אינה מיוצגת ביוון, הן בדרג השגרירות והן בדרג הקונסולרי.

## קישורים חיצוניים
* Santa Lucia, אתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
טמפרטורה (שיר)

**טמפרטורה** הוא סינגל שהוקלט על ידי הזמר הישראלי עומר אדם בשיתוף הזמר ריצ'י לופ. השיר יצא לאור ב-6 ביוני 2019, כסינגל הראשון מתוך המיני-האלבום ''5'' בום!, על ידי חברות התקליטים פליי רקורדס ו-NMC.

השיר דורג במקום השני במצעד של מדיה פורסט והשני במצעד של מדיה פורסט TV.

ב-19 ביוני 2020 הוציאה הזמרת היווניה אלני פוריירה את השיר "Temperatura", הגרסה היוונית של השיר.

## רקע וכתיבה
השיר נכתב והולחן על ידי דורון מדלי והופק על ידי ינון יהל.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
טרם פורסם הווידאו קליפ הנלווה של השיר, העלה אדם לערוץ היוטיוב שלה את האודיו שלו ב-6 ביוני 2019. בנוסף לכך, ניתן לראות באודיו את מילותיו של השיר.

## מיקומי שיא

## קישורים חיצוניים

*סרטון השיר טמפרטורה באתר יוטיוב

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירים שהופקו על ידי ינון יהל
קטגוריה:שירים על מזג אוויר
קטגוריה:סינגלים בהוצאת NMC יונייטד אנטרטיינמנט
Cher's Golden Greats

**Cher's Golden Greats** הוא אלבום אוסף הראשון של זמרת הפופ האמריקנית, שר. האלבום יצא לאור ב-1968, על ידי חברות התקליטים ליברטי רקורדס ואימפריאל רקורדס.

עם יציאתו נכנס האלבום אל המקום ה-195 במצעד הבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי שר
קטגוריה:אלבומי אוסף באנגלית
קטגוריה:אלבומים שהופקו על ידי סוני בונו
קטגוריה:אלבומי חברת ליברטי רקורדס
סטבו פנדרובסקי

[250px|ממוזער|נשיא ישראל [ראובן ריבלין (מימין) עם פנדרובסקי בעת ביקור האחרון בישראל לרגל פורום השואה העולמי החמישי, ינואר 2020]]
**סטבו פנדרובסקי** (במקדונית: **Стево Пендаровски**; נולד ב-3 באפריל 1963) הוא נשיא מקדוניה הצפונית החל מ-12 במאי 2019.

## ביוגרפיה
פנדרובסקי הוא בעל תואר ראשון במשפטים באוניברסיטת סקופיה בשנת 1987. לאחר מכן הוא קיבל תואר שני ודוקטורט באותה אוניברסיטה, שניהם במדע המדינה.

מאז 2008 הוא משמש כפרופסור עוזר לביטחון בינלאומי, מדיניות חוץ וגלובליזציה באוניברסיטה האמריקאית בסקופיה.

## קריירה
פנדרובסקי החל את הקריירה הממשלתית שלו כעוזר השר ליחסי ציבור במשרד הפנים וכראש מחלקת אנליטיקה ומחקר במשרד בין השנים 1998–2001. הוא היה היועץ לביטחון לאומי והיועץ למדיניות החוץ הראשי של הנשיא בוריס טרג'קובסקי משנת 2001, ועד מותו של טרקובסקי בשנת 2004. לאחר שהוביל את ועדת בחירות המדינה בשנים 2004–2005 המשיך לשמש כיועץ לביטחון לאומי ויועץ מדיני חוץ ראשי לנשיא הבא, ברנקו צרבנקובסקי, משנת 2005 ועד לשנת 2009.

בבחירות לנשיאות מקדוניה הצפונית שנערכו ב-13 באפריל 2014 התמודד פנדרובסקי מטעם "מפלגת האיחוד הסוציאל-דמוקרטית של מקדוניה", וזכה ב-38.56% מהקולות ועלה לסיבוב השני. בסיבוב השני, שנערך ב-27 באפריל 2014 זכה פנדרובסקי ב-42.67% מהקולות, והפסיד את הנשיאות לנשיא המכהן, גיורגה איוואנוב.

בבחירות לנשיאות מקדוניה הצפונית שנערכו ב-21 באפריל 2019 התמודד שוב פנדרובסקי מטעם "מפלגת האיחוד הסוציאל-דמוקרטית של מקדוניה", זכה ב-47.75% מהקולות ועלה לסיבוב השני. בסיבוב השני, שנערך ב-5 במאי 2019 זכה פנדרובסקי ב-53.59% מהקולות, והפך לנשיא מקדוניה הנבחר.

## קישורים חיצוניים

## הערות שוליים

קטגוריה:נשיאי מקדוניה הצפונית
קטגוריה:אבירי מסדר העיט הלבן
קטגוריה:ילידי 1963
ספינטול גאורגה

**ספינטול גאורגה** (במולדובנית: **FC Sfântul Gheorghe**) היה מועדון כדורגל מהעיר סורוקני שבמולדובה. המועדון נוסד בשנת 2003.

הקבוצה נוסדה בשנת 2003, אך קבוצת הבוגרים של המועדון הוקמה רק בעונת 2008/2009, אז שיחקה הקבוצה בליגת המשנה המולדובית. בעונת 2009/2010 שיחקה הקבוצה בליגת העל המולדובית, אך בתום עונת 2011/2012 חזרה הקבוצה לליגה השנייה. את עונת 2016/2017 סיימה הקבוצה במקום השני בליגה השנייה, וחזרה לליגת העל.

## תארים
* **[[הגביע המולדובי]] (1):** 2020/2021
* **[[הסופר קאפ המולדובי]] (1):** 2021

## קישורים חיצוניים

* 

* ספינטול גאורגה באתר soccerway

קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-2003
קטגוריה:קבוצות כדורגל שהתפרקו
קאדילק קאטרה

**קאדילק קאטרה** (באנגלית: **Cadillac Catera**) היא מכונית סלון מתוצרת אופל, חברת בת של ג'נרל מוטורס האמריקאי, אשר יוצרה בין השנים 1996–2001 בגרמניה בעיר רוסלסהיים (משנת המודל 1997).

בגרמניה נמכר דגם כמעט זהה בשם **Opel Omega**  (Omega B) אשר יוצר על ידי אופל, חברת בת של ג'נרל מוטורס.

בבריטניה נמכר דגם כמעט זהה בשם **Vauxhall Omega** אשר יוצר על ידי ווקסהול מוטורס, חברת בת של ג'נרל מוטורס.

## "קאדילק קאטרה"
* דגם "קאדילק קאטרה" יוצר בגרמניה על ידי יצרנית הרכב הגרמנית אופל, (חטיבת קאדילק הייתה מעורבת בתכנון הדגם ולא בייצורו).
* 4 דלתות.
* 5 מושבים.
* מנוע בנזין.
* סוג הנעה: הנעה אחורית.
* תאוצה בין 0-100 קמ"ש היא 8.5 שניות.
* קיבולת מכל דלק - 60 ליטר.
* מחיר היחידה  עמד על 29,975 דולר (דגם בסיסי, שנת 1996, בארצות הברית).

## תמונות

| "קאדילק קאטרה"
קובץ:Cadillac Catera 002.JPG | "קאדילק קאטרה"
קובץ:97-99 Cadillac Catera.jpg | "קאדילק קאטרה"
קובץ:VanityLP.JPg | "קאדילק קאטרה"
קובץ:Caddy Catera 1997-99.jpg | "קאדילק קאטרה"


## ראו גם
* קאדילק
## קישורים חיצוניים

## הערות שוליים

קטגוריה:מכוניות סלון
קאטרה
קטגוריה:דגמי מכוניות שהושקו ב-1996
קטגוריה:כלי רכב גרמניים
סוף שבוע בגליל

**סוף שבוע בגליל** הוא סרט קולנוע ישראלי משנת 2008 בבימויו ובהפקתו של משה מזרחי שזה היה סרטו האחרון.

התסריט של משה מזרחי ומיכל בת-אדם מבוסס על המחזה הדוד וניה של אנטון צ'כוב עם התאמה למציאות הישראלית.

הנושאים בהם עוסק הסרט כמו ב"דוד וניה" הם תקוות שהתבדו, "חיים מבוזבזים" ודמויות אומללות עם אווירה מלנכולית שעוטפת אותן.

## תקציר העלילה
סתיו 1996, אבנר (עודד תאומי), פרופסור להיסטוריה של האמנות, מגיע עם אשתו הצעירה והיפה אילנה (מרינה שויף) לסוף שבוע בחוה החקלאית של המשפחה בגליל. אשתו הראשונה חווה נפטרה והוא עזב את החווה והשאיר בה את ילדיו רחל (שירי גדני) ושוקי (פיני טבגר). בחווה גרים גם הסבתא מניה (חנה מרון) ומנחם (שרון אלכסנדר) אחיה של חווה המנוחה שעזב בזמנו קריירה צבאית כדי לחזור ולנהל את החווה שעמדה לקרוס.

אבנר מבוגר מאילנה ב-30 שנים, הוא מתוסכל ממצבו הרפואי ומתלונן כל הזמן על כאבים שונים. הרופא הכפרי יואל (יגאל שדה) מוזעק לטפל בהתקף המיגרנה שלו ומזריק לו זריקה לשיכוך כאבים. יואל מכיר את אילנה מביקורים קודמים ומאוהב בה היא נענית לו והם מגשימים את אהבתם במחבוא בשדה. יואל מתוסכל מעבודתו כרופא כפרי ומחוסר יכולתו להגשים את עצמו.

מנחם מאוהב גם הוא באילנה אבל היא מסרבת לו. רחל מאוהבת ביואל אבל הוא אינו מעוניין. שוקי הוא פצוע קרב, מתוסכל מחוסר בת זוג. הסבתא מניה מנותקת מכל הלחצים במשק. חמישה צעירים מגיעים לישון בצימר בחווה ובראשם תומר הגיטריסט (אסף אברבוך). עולמם המבולבל שונה מעולמה של מניה המושתת על קודש לעבודה. שוקי מתאהב באחת מהם, יעל (אדווה בולה).

מנחם מוצא את יואל ואילנה מתעלסים בשדה וזה מדכא אותו.

לבסוף מכנס אבנר את המשפחה ומודיע להם כי בכוונתו למכור את החווה או להפכה לאתר תיירות מכיוון שהיא מפסידה. בני המשפחה מופתעים ובעיקר מנחם שפותח בצעקות תוכחה על אבנר שרוצה להרוס את המשק לאחר שהוא השקיע בו 15 שנות עבודה. מנחם תופס אקדח ויורה לעבר אבנר אך מחטיא.

ביום ראשון נפרדים אבנר ואילנה מהמשפחה. אבנר קבל הצעת עבודה באוניברסיטת פרינסטון וייסע לשם עם אילנה. מנחם רחל ושוקי נשארים בחווה ותוהים על עתידם.

## שחקנים

## קישורים חיצוניים

* סוף שבוע בגליל, בקרן הקולנוע הישראלי
* 
*  קטע דרמטי מסוף שבוע בגליל בתוכנית "חי בסרט"

## הערות שוליים

קטגוריה:סרטי 2008
קטגוריה:סרטים בעברית
קטגוריה:סרטי משה מזרחי
קטגוריה:סרטי דרמה ישראליים
קטגוריה:סרטים ישראליים משנת 2008
מורום (כדורגל)

**מורום** (ברוסית: **Му́ром**) הוא שמו של מועדון כדורגל מקצועני מעיר באותו שם במחוז ולדימיר שברוסיה, המתמודד בליגת הכדורגל המקצוענית, השלישית בחשיבותה ברוסיה. הקבוצה נמצאת בבעלות עיריית מורום וחתומה על חוזה מימון מול חברת Rus Tech Murom.

הקבוצה מארחת באצטדיון על שם ויקטור לוסב (стадион имени Виктора Лосева), המכיל 2,070 מושבים.

## היסטוריה
המועדון הוקם בשנת 2014 והתמודד באליפות ובגביע המחוז וזכה בגביע מחוז ולדימיר בעונת 2015. בעונת 2016 התמודדה בליגה השלישית וזכה באליפות המערב ובכך הבטיח העפלתו לליגה המקצוענית.

## קישורים חיצוניים
* 

## הערות שוליים

קטגוריה:מחוז ולדימיר: ספורט
קטגוריה:קבוצות כדורגל רוסיות
קטגוריה:קבוצות כדורגל שהוקמו ב-2014
Chastity

**Chastity** (בעברית: **צניעות**) הוא אלבום הפסקול הראשון של זמרת הפופ האמריקנית, שר בשיתוף הזמר והמפיק מוזיקלי, סוני בונו. האלבום יצא לאור ב-20 ביוני 1969, על ידי חברת התקליטים אטקו רקורדס.

אלבום הפסקול נוצר על מנת לקדם את הסרט בכיכובה של שר "Chastity", שיצא ב-24 ביולי 1969.

## סינגלים
* "" - יצא לאור ב־1969, כסינגל הראשון והפותח מתוך האלבום.

## רשימת רצועות

## קישורים חיצוניים

## הערות שוליים

קטגוריה:אלבומי שר
קטגוריה:פסקולים באנגלית
קטגוריה:אלבומים שהופקו על ידי סוני בונו
קטגוריה:פסקולי סרטים
פיג'ו EX3

**פיג'ו EX3** (בצרפתית: **Peugeot EX3**) היא מכונית מרוץ  מתוצרת יצרנית הרכב הצרפתית פיג'ו אשר יוצרה בין השנים 1912–1914.

## "פיג'ו EX3"
* עיצוב המרכב נחשב לחוד החנית (לתקופה). תכונות עיקריות בולטות כללו: גלגלי תיל קלים וחידוש שנקרא "תותבי אוגן אינטגרלי" כדי להשיג רמות יעילות ומהירות לשינויי הגלגלים. כמו קודמו, דגם ה-"פיג'ו L76", דגם ה-פיג'ו EX3" הצטיין בגוף אווירודינמי ובזנב ארוך, מה שעזר לייצב את המכונית במהירויות גבוהות.
* העיצוב המדויק של המנוע  כלל בלוק ברזל יחיד וראש משולב, בשונה מהקונבנציה הקודמת שהטילה צילינדרים בנפרד או בזוגות.
* מנוע קדמי - 4 צילינדרים.
* ארון הארכובה היה בנוי מאלומיניום, התקדמות חדשה לתקופה
* דגם "פיג'ו EX3" היה נהוג על ידי נהג המרוצים "Dario Resta"  אשר ניצח בתחרות "Vanderbilt Cup"  בסן פרנסיסקו קליפורניה, ובמרוצי הגרנד פרי למכוניות בארצות הברית "United States Grand Prix" .
* דגם "פיג'ו EX3" היה נהוג על ידי נהג המרוצים "Dario Resta" אשר ניצח במרוץ "אינדיאנפוליס 500" בשנת 1916.

## תמונות

קובץ:Jules Goux's Peugeot at the 1913 French Grand Prix at Amiens.jpg | "פיג'ו EX3" - מבט לתא הנהג ולוח מחוונים
קובץ:Jules Goux at the 1913 French Grand Prix (9).jpg | "פיג'ו EX3" - במרוץ "United States Grand Prix" , שנת 1913, נהוג על ידי "Jules Goux" 
קובץ:Delpierre at the 1913 French Grand Prix (2).jpg | "פיג'ו EX3" - במרוץ "United States Grand Prix" , שנת 1913 
קובץ:Georges Boillot at the 1913 French Grand Prix (12).jpg | "פיג'ו EX3" - במרוץ "United States Grand Prix" , שנת 1913 



## ראו גם
* מרוץ מכוניות

## קישורים חיצוניים

* 
## הערות שוליים

EX3
קטגוריה:דגמי מכוניות שהושקו ב-1912
קטגוריה:מכוניות צרפתיות
קטגוריה:מכוניות מרוץ
בואנטרופיה

**בואנטרופיה** היא הפרעה פסיכיאטרית שהאדם הסובל ממנה מאמין כי הוא ממשפחת הפריים.

## מקרים מפורסמים
האדם המפורסם ביותר שסבל לכאורה מהפרעה זו הוא נבוכדנצר השני מלך בבל, שלפי המתואר בספר דניאל נענש על ידי אלוהים בשל חורבנה של ירושלים והחל להתנהג כמו פר ולאכול עשב. קארל יונג הביא אותו כדוגמה למצב של רגרסיה מוחלטת של אדם שהוליך שולל את עצמו בשל שאפתנות יתר.
לפי מסורות פרסיות הנסיך הבויהיתי מאג'ד אל-דוולה דמיין שהוא פרה, עשה קולות של פרה ורצה שיהרגו אותו על מנת שבשרו ישמש למאכל. הוא נרפא על ידי המלומד והרופא הפרסי אבן סינא.

## הסברים מודרניים
גם כיום קיימים מקרים על אנשים המדווחים כסובלים מבואנטרופיה.
חלק מהחוקרים קושרים את הבואנטרופיה לתופעות של היפנוזה, סוגסטיה ואוטו-סוגסטיה.
ייתכן כי לחלומות יש גם כן תפקיד מרכזי בהשפעה על התפתחות הבואנטרופיה. יונג לדוגמה מביא מקרה בו אישה חלמה שהיא נוכחת באירוע חברתי חשוב כאשר המארחת מברכת אותה במילים: "כמה נחמד שבאת. כל חבריך נמצאים פה ומחכים לך". לאחר מכן הוליכה המארחת את האישה אל הדלת והאישה פסעה -לתוך רפת!".
פרויד תיאר זה מכבר מקרים רבים בהם מחלת נפש החלה בחלום בו ההזיה שמקורה בחלום המשיכה להתקיים במצב ערות.
רונאלד לאינג מביא כדוגמה חוויה אישית של הפרעה פסיכוטית קצרת מועד בה הוא כ"דמות הראשית במחזה" חווה "תחושה אמיתית של רגרסיה בזמן... אני למעשה חשתי עצמי נודד בסוג של נוף עם –אממ-נוף מדברי-כאילו הייתי חיה, למעשה חיה גדולה... סוג של קרנף או משהו כזה שיוצר צלילים כמו קרנף". הפרעה דומה לבואנטרופיה.

## בתרבות הפופולרית
* "פרה" (1969), סרט איראני של דריוש מחרוג'י, שבו מוצג איכר אשר חרב עליו עולמו לאחר שהפרה היחידה בבעלותו, אותה גידל וטיפח באהבה רבה, איננה עוד. שפיות דעתו של האיכר מתערערת והוא משתכנע אט-אט שהוא הפרה האבודה.
* באפיזודה של סרט האנימציה "הנערה המהפכנית אותנה", הנערה הצעירה נעמי מתחילה להאמין שהיא פרה אחרי שקיבלה פעמון פרה כמתנה ומאמינה בטעות שמדובר בתכשיט. המגמה של האפיזודה היא פמיניסטית ובאה ללמד על הטיפול החברתי הלקוי בנשים.

## קישורים חיצוניים

* 

## הערות שוליים

קטגוריה:הפרעות נפשיות והתנהגותיות
קטגוריה:שור בתרבות
Greatest Hits: 1965–1992

***Greatest Hits: 1965–1992*** (בעברית: "**הלהיטים הגדולים: 1992–1965**") הוא אלבום אוסף האירופאי הראשון של זמרת הפופ האמריקנית, שר. האלבום יצא לאור ב-9 בנובמבר 1992, על ידי חברת התקליטים MCA רקורדס.

עם יציאתו נכנס האלבום אל המקום ה-1 במצעד האלבומים הבריטי.

## סינגלים
* "Oh No Not My Baby" - יצא לאור ב-דצמבר 1992, כסינגל הראשון והפותח מתוך האלבום. עם יציאתו נכנס השיר אל המקום ה-6 במצעד אירופה הוט 100, וה-33 במצעד הסינגלים הבריטי.
* "Whenever You're Near" - יצא לאור ב-1992, כסינגל השני מתוך האלבום. עם יציאתו נכנס השיר אל המקום ה-72 במצעד הסינגלים הבריטי.
*  - יצא לאור ב-1993, כסינגל השלישי מתוך האלבום. עם יציאתו נכנס השיר אל המקום ה-80 במצעד בילבורד הוט 100, וה-47 במצעד הסינגלים הקנדי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי שר
קטגוריה:אלבומי אוסף באנגלית
קטגוריה:אלבומי רוק קל
קטגוריה:אלבומים שהגיעו למקום הראשון במצעד האלבומים הבריטי
בית הכנסת בקרלסבאד

**בית הכנסת בקרלסבאד** (כיום: קרלובי וארי) היה אחד מבתי הכנסת היפים והגדולים ביותר בשטח צ'כוסלובקיה בתקופה שבה עמד על תלו.

## היסטוריה
לבית הכנסת קדם בית כנסת קטן יותר, ששימש מאז 1860 את האורחים היהודים במלונות הספא של היישוב.

הכסף להקמתו של בית הכנסת, שאותו תכנן, אדולף וולף , נתרם בעיקר על ידי מבקרים יהודים בבתי המרפא והנופש של העיר. במבנה, שתוכנן בסגנון רומנסקי-מורי, כיפה גדולה, ושתיים קטנות יותר, צדדיות. בית הכנסת נחנך בספטמבר 1877, ושימש את הקהילה היהודית המקומית עד שנהרס בידי אספסוף סודטי-גרמני  ב-1938, בלילה שנודע כליל הבדולח.

רבה של הקהילה ורב בית הכנסת היה הרב ד"ר איגנץ ציגלר.

ב-1983 נבנתה במקום אנדרטה לחללי קרלסבאד בתקופת השלטון הנאצי, שהועברה מאוחר יותר לבית הקברות המקומי.

## קישורים חיצוניים

*Klaus-Dieter Alicke: *Lexikon der jüdischen Gemeinden im deutschen Sprachraum.* 3 Bände. Gütersloher Verlagshaus, Gütersloh 2008,  (גישה מקוונת) 

## הערות שוליים

קטגוריה:בתי כנסת שהוחרבו בליל הבדולח
קטגוריה:צ'כיה: בתי כנסת
טינון

**טינון** הוא חלק מתהליך הסרת הסובין מגרעיני הדגן על ידי לחלוח הגרעינים ברטיבות עשבים. לצורך כך היו מטמינים את גרעיני הדגן בתוך מצע של עשבים, במשך כמה שעות. הטינון שימש ביהדות תימן כשלב בהכנת המצות מצווה לחג הפסח.
200px|ממוזער|שבר לבן ("חרמל")

הטינון מופיע בתלמוד ירושלמי (מסכת פסחים ג,א), כתחליף לשיטת הלתיתה השנויה במחלוקת מחשש החמצת גרעיני החיטה, וככל הנראה נעשה בו שימוש בתקופות קדומות, בתימן המנהג השתמר עד לעליית מרבד הקסמים, בדרך כלל השתמשו בשבר לבן (בערבית "חרמל") ולעיתים השתמשו גם באצבעונית ארגמנית (עת'רוב) כשהחרמל לא היה בנמצא. הקפידו לקטוף את העשב לאחר חצות היום, לאחר שהתייבש באופן מלא מטל הלילה, כמו כן נהגו שלא להשהות את החיטים יותר מ-12 שעות מחשש חימום החיטה.

## אטימולוגיה
בלשון חז"ל במובן רחב טינון הוא הרטבה לדוגמה: המטנן בטיט הנגוב (משנה מכשירין פ"ג ) שדה מטוננת (בבלי מועד קטן ו ע"ב). יש קושרים למילה "טין" - "טיט" הארמית-מקראית.

## ראו גם
* לתיתה
* סולת

## לקריאה נוספת
*זהר עמר, "מנהג הטינון בעשבים להכנת מצות במסורת תימן", **תימא**, גיליון ז' (תשס"א), עמ' 177-186. וכאן.

## הערות שוליים

קטגוריה:מזון
Greatest Hits (אלבום של שר)

**Greatest Hits** (בעברית: **הלהיטים הגדולים**) הוא אלבום אוסף השלישי של זמרת הפופ האמריקנית, שר. האלבום יצא לאור באוקטובר 1974, על ידי חברת התקליטים MCA רקורדס. ב-23 באוקטובר 1990, הוציאה שר מחדש את האלבום, תוך שכללה בו את השיר "Dixie Girl", שבמקור נכלל באלבום Dark Lady.

עם יציאתו נכנס האלבום אל המקום ה-152 במצעד הבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי שר
קטגוריה:אלבומי אוסף באנגלית
קטגוריה:אלבומי חברת MCA רקורדס
שחר בר דוד

250px|ממוזער|שמאל|שחר בר דוד בהרצאה על הסיפור האישי- לאחר חופשה בתאילנד ופוסט שהעלה החליט לצאת עם הרצאה חדשה שמספרת את הסיפור האישי שלו אבל מהמקום של הקשיים והכישלונות שעבר. ההרצאה הייתה בבית ציוני אמריקה ביומולדת שלו 6/1/20
**שחר בר דוד** (נולד ב-6 בינואר 1983) הוא יזם אינטרנט ומרצה. אחד ממייסדי הרשת החברתית המקוונת "מקושרים" וחברת התוכן וההפקות "שרוטונים", בה הוא מכהן כיום כמנכ"ל.

בר דוד נולד בכפר סבא להורים שלמה ומדלן בר דוד, בן שלישי וזקונים.

בצעירותו למד בחטיבת "שרת" ולאחר 3 שנים התקבל לתיכון "כצנלסון" במגמת כדורסל, משם המשיך למחלקת הנוער של מכבי תל אביב ושיחק במשך 3 שנים לצד יותם הלפרין וגיא פניני. בשנת 2001 זכה יחד עם הקבוצה בתואר משולב של גביע-אליפות המדינה לנוער.

בר דוד התחתן בתאריך 9/11/16 עם שיר בר דוד וב-26/11/18 נולד בנם הראשון, דורי בר דוד וב-03/04/2023 נולדה בתם רני בר דוד. המשפחה מתגוררת ברמת גן.

## קריירה מקצועית
בשנת 2004 הקים בר דוד יחד עם שני השותפים ויקי גלאם וגיא כהן אתר אינטרנט שלימים ייקרא "מקושרים". האתר פעל כרשת חברתית חינמית בין השנים 2004–2014. ברשת היו כמיליון משתמשים רשומים.

בפברואר 2007 הקים יחד עם ניב פועל, את חברת "שרוטונים". כיום עוקבים אחרי "שרוטונים" למעלה ממיליון עוקבים ומנויים דרך מגוון רשתות חברתיות שנות (אינסטגרם- 171,000, פייסבוק- 218,000, יוטיוב- 564,000). החברה הפיקה מעל 780 סרטונים הכוללים תכנים מקוריים ותכנים מסחריים, בהם צפו נכון להיום למעלה מ-391 מיליון פעמים. בר דוד מכהן כמנכ"ל החברה.

בנובמבר 2016 נבחר שחר בר דוד לאחד מ-100 המשפיענים על הדיגיטל בישראל על ידי ארגון מנהלי הדיגיטל. בשנת 2019 נבחר על ידי אתר אייס לאחד מ-40 המשפיעים בעולמות המדיה, הפרסום, שיווק, דיגיטל ויחסי ציבור שהם מתחת לגיל 40.

החל מספטמבר 2019 מגיש בר דוד פינה קבועה מדי שבוע ב"פותחים יום"- ערוץ 13- מתארח אצל נועה רוזין ואלעד זוהר ומציג את הסרטונים הכי פופולריים שהיו ברשת באותו השבוע. החל מפברואר 2020, מגיש בר דוד בתוכנית הרדיו של לאה לב ושי גולדשטיין בתחנה 103FM, פינה בה הוא מדבר על 5 הנושאים הכי חמים שהיו באינטרנט השבוע.

בר דוד מעביר הרצאות על יזמות, תוכן ושיווק בפני קהלים רבים: אוניברסיטאות, מכללות, מגמות תקשורת וקולנוע, כנסים, ארגונים, תוכניות טלוויזיה ועוד.

## קישורים חיצוניים
* 
*שחר בן דוד, ברשת החברתית אינסטגרם
* איך מייצרים תוכן ויראלי. שחר בר דוד מתארח בתוכנית "איך זה עובד" בערוץ 2. מתוך יוטיוב, אוגוסט 2013
* 
*  - שרוטונים בשיתוף חדשות ערוץ 2 הפיקו את "שריטה בחדשות" שהייתה לפינה קבועה בתוכנית החדשות בשיתוף יונית לוי המגישה. הפרויקט הוקם עם לירן דן שהיה סמנכ"ל בחברת החדשות.
* קריאטיבי אחד על אחד - שחר בר דוד, שרוטונים, מגזין קריאטיב
* איך להיות ויראלי? - עם שחר בר דוד, שחר בר דוד בפודקסט "פופקורן" של ליאור פרנקל־27/6/18
*  - כתבת דאבל בעיתון דה מארקר
* 
*  - על הסרטון שהגיע ל-400 אלף צפיות תוך 4 ימים בלבד

## הערות שוליים

קטגוריה:יזמים ישראלים
קטגוריה:מנכ"לים ישראלים
קטגוריה:בוגרי תיכון כצנלסון
קטגוריה:ישראלים שנולדו ב-1983
נבחרת ישראל בטיפוס

**נבחרת ישראל בטיפוס** היא נבחרת הטיפוס הלאומית של ישראל, המנוהלת על ידי התאחדות הטיפוס הספורטיבי והאתגרי בישראל.

## היסטוריה
עד לשנת 2019, פעלו מספר נבחרות מטעם מספר איגודי טיפוס שונים.

לקראת אולימפיאדת טוקיו (2020), החליט הוועד האולימפי הבינלאומי להכיר בחמישה ענפים חדשים כספורט אולימפי: טיפוס, בייסבול, גלישת גלים, סקייטבורד, וקרטה.

הוועד האולימפי הישראלי, סימן את הטיפוס כענף שבו הסיכוי הרב ביותר לישראל לשלוח נציג. לצורך כך, בפברואר 2019 הוצגה לראשונה נבחרת ישראל הרשמית בטיפוס.

הוחלט כי נבחרת הטיפוס תעבוד במתכונת של נבחרת לאומית, תחת מאמן הנבחרת איתי פרידמן ובליווי המקצועי של היחידה לספורט הישגי.

באוגוסט 2020 התקיימה אליפות הארץ בטיפוס בולדרינג בחיפה. האליפות שודרה לראשונה אחרי שנים רוב בשידור ישיר בערוץ הספורט. במקצה הגברים זכה במקום הראשון אלכס חזנוב, במקום השני נמרוד מרכוס ובמקום השלישי רם לוין. במקצה הנשים זכתה במקום הראשון אילה כרם, במקום השני יעל בהארד ובמקום השלישי יעל טאוב.

בנובמבר 2020 התקיימה אליפות הארץ בטיפוס הובלה בחולון. במקצה הגברים זכה במקום הראשון נמרוד מרכוס, במקום השני יובל שמלא ובמקום השלישי אלכס חזנוב. במקצה הנשים זכתה במקום הראשון נועה שירן, במקום השני איילה כרם ובמקום השלישי נעמה יוחאי.

בהמשך אותו החודש התקיימה אליפות אירופה בטיפוס במוסקבה, וזאת הייתה ההזדמנות האחרונה לכלל המטפסים האירופים להיכנס לאולימפיאדת טוקיו. כעשרה מטפסי נבחרת ישראל (שישה גברים וארבע נשים) השתתפו בתחרות על המקום הראשון הנחשק. התחרות חולקה לשלושת מקצי הטיפוס האולימפי - ספיד (מקצה מהירות), בולדר והובלה כשבסיום התחרות מתקיים מקצה קומביינד המשלב את שלושת המקצים באותו היום. לגמר הספיד הגיעו נמרוד מרכוס וגבע לוין. לחצי גמר הבולדר עלו שבעה מטפסים (חמישה גברים ושתי נשים) ובגמר רם לוין הגיע למקום הרביעי. בגמר ההובלה נמרוד מרכוס גם כן הגיע למקום הרביעי. במקצה הקומביינד אלכס חזנוב ויובל שמלא עלו לגמר וסיימו במקום השביעי והחמישי (בהתאמה).

## סגל הנבחרת
סגל נבחרת גברים:

### מקצועי
* מאמן – איתי פרידמן

## קישורים חיצוניים
* הוצגה נבחרת ישראל בטיפוס: החלה הדרך לטוקיו 2020, אתר הוועד האולימפי
* 

טיפוס
קטגוריה:ישראל: טיפוס ספורטיבי
Desire (להקה פורטוגלית)

**Desire** (בעברית: **[[תשוקה]]**) היא להקת דת'-דום גותי מפורטוגל.

## היסטוריה

הלהקה נוסדה ביולי 1992 על ידי Flame בשם Cadaver Corpse ולאחר מכן שינתה את שמה ל-Incarnated. בסתיו של אותה השנה, Mist מצטרף ללהקה. ב-1994 שינתה את שמה ל-Desire ופעלה עד 2015.

לאחר שינוי שם הלהקה ל-Desire ב-1994, Dawn הצטרף ללהקה.

ב-1995 הוציאה את הדמו הראשון שלה, ומאוחר יותר באותה שנה, הלהקה חתמה על חוזה עם חברת התקליטים Portuguese Skyfall Records. ב-1996 הלהקה שחררה את האלבום המלא הראשון שלה, Infinity... A Timeless Journey Through an Emotional Dream.

האלבום נחשב בעיתונות לאומית ובמספר עיתונויות בינלאומיות כאחת ההפצות הפורטגזיות הטובות ביותר באותה השנה, והראשון בסצנה הפורטוגזית שהציג ז'אנר עגום, מלודי ומיזנתרופי.

במרץ 1997, היא החלה לעבוד על המיני-אלבום הראשון שלה, "Pentacrow ...Misanthropic Tragedy...", שהדגיש עוד יותר את הצד האפל, האבדוני והפואטי ביותר של הלהקה. המיני אלבום שוחרר ב-1998.

בתחילת 1999 בוטל החוזה עם Portuguese Skyfall Records. לאחר תקופה זו, הלהקה חוותה שינויי מערך קבועים ועיקריים, שהובילו לעיכוב עצום בעבודה על פרויקטים חדשים. לאחר מכן, Tempest ו-Ashes הצטרפו ללהקה כאשר הם ניגנו על גיטרת בס וקלידים, בהתאמה.

באפריל 2001, Desire החלה לעבוד עם L'Enfant Terrible Studios כדי להקליט את האלבום השני שלה, . תהליך המיקסינג של האלבום נערך ב-Edit Studios ותהליך המאסטרינג נערך באולפני Finnvox הפינים. האלבום יצא לאור במאי 2002, לרגל חגיגות 10 השנים של הלהקה. האלבום קיבל מספר ביקורות גבוהות (9/10, 10/10) בכמה כתבי עת ואתרי אינטרנט. האלבום אף נחשב, לפי מספר פרסומים, לאחד האלבומים הטובים ביותר של שנת 2002. באוגוסט 2002, האתר ההולנדי המוכר, Doom-Metal.com, בחר באלבום זה כאלבום החודש.

בגלל סיבות רבות שהובילו לעיכובה של הלהקה, המיני אלבום הבא שנקרא "CrowcifiX" שוחרר רק בתחילת 2009.

בסתיו 2012, לרגל חגיגות 20 שנים להיווסדות הלהקה, היא הופיעה בשני מופעים, בליסבון ובפורטו, ובאמצע 2013 הופיעה Desire בפעם האחרונה בשידור חי בפסטיבל ההולנדי "Dordrecht Doom Day III". בשנת 2016, לרגל חגיגות 20 שנה לאלבום הבכורה, "Infinity... A Timeless Journey Through an Emotional Dream", האלבום הונפק מחדש בוויניל כפול ותקליטור דיגיפאק, שיצא לאור ב-17 בנובמבר דרך חברת התקליטים הפורטוגזית Alma Mater Records.

ב-27 בינואר 2015 הודיעה הלהקה על פירוקה אך ב-2017 היא התאחדה מחדש, וב-16 בדצמבר 2017 הופיעה לראשונה מאז האיחוד.

## דיסקוגרפיה
* Advance Tracks 95 - דמו, 1995
* Infinity... A Timeless Journey Through an Emotional Dream - אלבום אולפן, 1996
* Pentacrow ...Misanthropic Tragedy... - מיני-אלבום, 1998
*  - אלבום אולפן, 2002
* Crowcifix - מיני-אלבום, 2009

## קישורים חיצוניים

* 

## הערות שוליים

קטגוריה:להקות פורטוגליות
קטגוריה:להקות גותיות
קטגוריה:להקות דום מטאל
קטגוריה:להקות מטאל גותי
קטגוריה:מוזיקת עולם
רימון פרץ

ממוזער|מפה של נדודי בני ישראל משנת 1641
**רִמֹּן פָּרֶץ** הוא אתר מקראי, מתחנות נדודי בני ישראל במדבר. שמו מופיע ב. בני ישראל הגיעו אל רימון פרץ מרתמה, והמשיכו במסעם ללבנה.

בתרגום המיוחס ליונתן תרגם את שם המקום , שפירושו רימונים - שחזקים פירותיו.

## הערות שוליים

קטגוריה:יישובי המקרא
קטגוריה:נדודי בני ישראל במדבר: אתרים
קטגוריה:קצרמר תנ"ך
ארמון מאלאקניינג

**ארמון מאלאקניינג** (בפיליפינית: **Palasyo ng Malacañang**) הוא המעון הרשמי ומקום העבודה של נשיא הפיליפינים.

הארמון שוכן בסאן מיגל, מנילה, ומזוהה עם רחוב מנדיולה. המונח מאלאקיינג מהווה גם שם נרדף לנשיא ולאדמיניסטרציה שלו. הקומפלקס כולל מספר מבנים הבנויים בעיקר בסגנון באהאי נה באטו (Bahay na bato) ובסגנון ניאו קלאסי. המבנה המקורי נבנה ב-1750 על ידי דון לואיס רוחה כבית קיץ על נהר פאסיג. הוא נרכש על ידי המדינה ב-1825 כמעון הקיץ של המושל הכללי הספרדי. אחרי רעידת האדמה ב-3 ביוני 1863 שהרסה את ארמון המושל במנילה, המקום היה למעון הרשמי של המושל הכללי.

## קישורים חיצוניים

קטגוריה:הפיליפינים: מעונות רשמיים
קטגוריה:הפיליפינים: פוליטיקה
קטגוריה:מנילה
אוניברסיטת לודז'

**אוניברסיטת לודז**' (בפולנית: **Uniwersytet Łódzki**) היא אוניברסיטה ציבורית, שנוסדה בשנת 1945 בעיר לודז' שבפולין על בסיס איחודם של מספר מוסדות חינוך שהתקיימו בעיר בתקופה של בין שתי מלחמות העולם: המכון להכשרת מורים, בית הספר הגבוה למדעי החברה וכלכלה, ושלוחה של האוניברסיטה הפולנית החופשית. באוניברסיטה לומדים יותר מ-30,000 סטודנטים ומועסקים בה 2,600 מורים. האוניברסיטה מציעה מגוון תארים אקדמאיים שונים כגון B.A, M.A דוקטורט ועוד.

## היסטוריה
יוזם הקמת אוניברסיטה בלודז', בשם המקורי של האוניברסיטה הממלכתית - האוניברסיטה החופשית, היה פרופ' תאודור וויאגר, רקטור האוניברסיטה הפולנית החופשית. הרקטורים הראשונים באוניברסיטה היו נציגים בולטים של המדע הפולני: טדאוש קוטרבינסקי, יוזף צ'לאסינסקי ויאן שצ'פנסקי.

אוניברסיטת לודז' הוקמה על פי צו מיום 24 במאי 1945 (החל מיום 11 ביוני 1946). בעת היווסדה היו לאוניברסיטה שלוש פקולטות: מדעי הרוח, המתמטיקה ומדעי הטבע וכן משפטים וכלכלה. בשנת הלימודים 1945/1946 האוניברסיטה כללה שש פקולטות: הפקולטה לרוקחות, הפקולטה למדעי הרוח, הפקולטה לרפואה, הפקולטה למתמטיקה ומדעי הטבע, הפקולטה למשפט וכלכלה והפקולטה לרפואת שיניים. 530 עובדים הועסקו, ו -7,747 סטודנטים החלו את לימודיהם מספר שהיווה 12.7% מכלל הסטודנטים שלמדו בפולין באותה תקופה.

עם הזמן התפתחה האוניברסיטה ונוצרו פקולטות חדשות. ב־24 באוקטובר 1949, על פי צו ממשלתי של מועצת השרים, הוקמה מערכת של אקדמיות לרפואה בערים פולניות רבות, כולל האוניברסיטה הרפואית לודז' שהופרדה מאוניברסיטת לודז'.

בשנת 1961 שולבה האוניברסיטה לכלכלה באוניברסיטת לודז'. אירוע אחרון זה הוביל להקמת הפקולטה לכלכלה, שנוסדה גם היא מחלק מהצוות שעד כה היה הצוות האקדמי של הפקולטה למשפט וכלכלה. זמן קצר לאחר אירועים אלה, בשנת 1964, נוסדה הפקולטה לכלכלה וסוציולוגיה.

בשנת 1981 התרחשה באוניברסיטת לודז שביתת סטודנטים שהובילה לשינויים בתפקוד האוניברסיטאות ורישום ה-NZS.

פיתוח נוסף של אוניברסיטת לודז' התרחש בתקופה שלאחר שינויי מערכת בפולין. בשנת 1991 שולב באוניברסיטת אוניברסיטת החינוך הגופני והספורט, שהיה עד אז תחת ניהול האוניברסיטה לחינוך גופני בוורשה. מכון זה נכנס למבנים הארגוניים של הפקולטה למדעי החינוך שהוקמה. שלוש שנים לאחר מכן, בשנת 1994, הוקמה הפקולטה לניהול באוניברסיטת לודז'. בשנת 1996 הוקמה הפקולטה למתמטיקה והפקולטה לפיזיקה וכימיה, שנוסדו כחלק מהפרדת מחלקות שונות מחוגים אחרים באוניברסיטת לודז'.

בשנת 1994 החל לפעול גם המכון ליחסים בינלאומיים, שהפך בשנת 2000 לפקולטה ללימודי יחסיים בינלאומיים ומדעי המדינה.

בשנת 2001 הופרדה הפקולטה לביולוגיה ומדעי כדור הארץ לשתי פקולטות חדשות, דהיינו הפקולטה למדעי הגאוגרפיה והפקולטה לביולוגיה והגנת הסביבה.

לצד פיתוח האוניברסיטה הוקמו גם מרכזים דידקטיים לא מקומיים של אוניברסיטת לודז'. נכון לעכשיו ישנם חמישה מהם: בקוטנו, באוסטרולקה, בפיוטרקוב טריבונלסקי, בסייראדז ובסקיירניביצה. סניף של אוניברסיטת לודז' פועל בטומשוב מזובייצקי מאז שנת 1998.

## קישורים חיצוניים

* 

לודז'
קטגוריה:לודז': מבנים
ברוך ה' יום יום

**ברוך ה' יום יום** הוא זמר לשבת שנתחבר על ידי רבי שמעון בן יצחק ("רבי שמעון הגדול"), מגדולי פייטני אשכנז. זמר זה מושר בקהילות האשכנזים והחסידים ביום השבת. במחזור ויטרי מובא בין הזמירות לסעודת יום שבת לפני קינוח הסעודה. בקהילות החסידים נוהגים לחלק את הזמר לשניים: חלקו הראשון – עד "אמונים נוצר" – מושר בסעודת יום השבת, וחלקו השני – מ"יצווה צור חסדו" עד תומו – מושר בסעודה שלישית.

תוכנו העיקרי של הפיוט הוא תיאור הגלויות השונות בתולדות עם ישראל והימצאותו של ה' יחד עם ישראל בגלותם בכל אחת מהן.

## תוכן הפיוט
על אף שנהוג לשיר פיוט זה בשבת, במשמעות הפשוטה שלו הוא אינו מתקשר כלל ליום השבת (בדומה ליה ריבון עלם ועוד פיוטים רבים).

הבית הראשון של השיר פותח בברכה לה' שפדה והושיע אותנו מכל הגלויות. לאחר מכן, מהבית השני ואילך, כל בית עוסק בגלות אחת מתוך גלויות העבר (מצרים, בבל, פרס ואדום), ובהצלתו של עם ישראל ממנה. לאחר פירוט הגלויות, עובר המשורר אל הגלות שבה הוא נמצא – אדום – ומקדיש לה שלושה בתים: הראשון מתאר את קשי השעבוד, והשני והשלישי מתארים את הנקמה באדום ובמלאך הממונה עליו. לאחר כל הגלויות עובר המשורר לתחזיות אופטימיות, בהן: קיבוץ הגלויות, שפע הטובה שמעורר את האדם להודות לה', והמשכיות הדורות וההרמוניה שביניהם.

בתיאור הגלויות והגאולה מהן, דגש מרכזי מושם על התפישׂה שה' מצטער בצרתם של ישראל, וכביכול נמצא יחד עמם בגלות, וכאשר ה' מושיע את ישראל מהגלות, הוא מושיע גם את עצמו. כך למשל מזכיר הפייטן בקשר לגלות מצרים את הביטוי "בצרתם לו צר" (המבוסס על דברי הפסוק ב). מקורו של הפייטן לרעיון זה וליישומו בגלויות השונות הוא מדרש חכמים המופיע במכילתא:

בנוסף למדרש זה, תיאור מלכות יוון כצפיר עיזים בעל ארבע קרנים מבוסס על תיאורה ב. תיאור המלחמה במלאך הממונה על אדום באחרית הימים מבוסס על דברי הגמרא, המתארת אותו כמנסה להמלט לעיר מקלט: 

## מבנה
הזמר מורכב ממחרוזות בנות חמש שורות חורזות כל אחת. ראשי המחרוזות יוצרות את האקרוסטיכון **שמעון בר יצחק**. הזמר עשיר בהרמזים מקראיים ותלמודיים, והשורה האחרונה בכל מחרוזת היא בדרך כלל פסוק או פרפרזה על פסוק.

## וְיִזְכּוּ לִרְאוֹת בָּנִים וּבְנֵי בָנִים עֹסְקִים בַּתּוֹרָה וּבְמִצְווֹת
כאמור, הזמר עשיר בהרמזים מקראיים ותלמודיים. ממחישה זאת השורה שלפני האחרונה בזמר, . חלקה הראשון של השורה רומז למה שנאמר במכילתא דרבי ישמעאל:
:'והיה כי יאמרו אליכם בניכם'. בשורה רעה נתבשרו ישראל באותה שעה, שסוף התורה עתידה להשתכח, ויש אומרים: בשורה טובה נתבשרו ישראל באותה שעה, שהן **עתידין לראות בנים ובני בנים** להם.
חלקה השני של השורה רומז לנאמר במסכת יומא:
:מקדש ראשון מפני מה חרב? מפני ג' דברים שהיו בו: עבודה זרה וגלוי עריות ושפיכות דמים. ... אבל מקדש שני, שהיו **עוסקין בתורה ובמצות** וגמילות חסדים, מפני מה חרב? מפני שהייתה בו שנאת חנם.
בפי חלוצי העלייה השלישית בעמק יזרעאל הפכה שור זו לשיר, בשינוי נוסח קטן (אך משמעותי): . שינוי נוסח נוסף יצר גרסה פמיניסטית: .

## לחנים וביצועים
לפיוט לחן של חיים בנט בביצוע של שלמה כהן באלבום א שבת טיש.

## ראו גם
* כהושעת אלים
* מעוז צור

## לקריאה נוספת
* שולמית אליצור, **שירה של פרשה**, ירושלים תשנ"ט, עמ' 318–324

## קישורים חיצוניים

* ברוך ה' יום יום, באתר הפיוט והתפילה

## הערות שוליים

קטגוריה:זמירות ופיוטים לשבת
קטגוריה:יום שבת
קטגוריה:יצירות עם אקרוסטיכון
קטגוריה:פיוטי שמעון בן יצחק
קרל אלכסנדר, נסיך טורן וטקסיס החמישי

**קרל אלכסנדר, נסיך טורן וטקסיס החמישי** (בגרמנית: **Karl Alexander Fürst von Thurn und Taxis**; 22 בפברואר 1770 – 15 ביולי 1827) היה נסיך טורן וטקסיס החמישי, מ-13 בנובמבר 1805 עד מותו, ובנוסף כיהן כאחראי על הדואר הקיסרי (*Generalpostmeister*) עד התפטרותו של פרנץ השני, קיסר האימפריה הרומית הקדושה.

## ביוגרפיה
קרל אלכסנדר נולד ב-22 בפברואר 1770 ברגנסבורג, לקרל אנזלם, נסיך טורן וטקסיס הרביעי ולאוגוסטה, דוכסית וירטמברג, בתם של קרל אלכסנדר, דוכס וירטמברג ושל מריה אוגוסטה, נסיכת טורן וטקסיס. הוא למד באוניברסיטאות שטרסבורג, וירצבורג, ומיינץ ולאחר מכן יצא לטייל באירופה. בשנת 1797 הוא מונה לנסיך הכתר של הנסיכות, ותפס את מקום אביו שהיה חולה בדיאט של הרייך ברגנסבורג. קרל אלכסנדר עבד גם עבור חברת הדואר הקיסרית של טורן וטקסיס, אשר איבדה חלק מהכנסותיה, בשל אובדן הדרגתי של נחלות כתוצאה מהמלחמות הנפוליאוניות.

אחרי פירוק האימפריה הרומית הקדושה, המשיכה חברת הדואר של טורן וטקסיס לשרוד כחברה פרטית. מאז 1806 הפעיל קרל אלכסנדר את חברת הדואר טורן וטקסיס בכמה ממדינות הקונפדרציה של הריין, כגון באדן, בוואריה ווירטמברג. עם זאת, בבוואריה הולאמה מערכת הדואר שנתיים מאוחר יותר. לאחר קונגרס וינה השתלט קרל אלכסנדר על שירותי הדואר ההסיאני והתורינגי, כמו גם אלה של ברית ערי הנזה, הערים ברמן, המבורג, ליבק ושפהאוזן. מ-1820 החלה החברה לשגשג שוב, ואז החל קרל אלכסנדר לרכוש כמויות גדולות של אחזקות בנדל"ן.

על פי חוקי הקונפדרציה של הריין, הוסכם בין נפוליאון בונפרטה ונסיכי הקונפדרציה של הריין, כי נסיכות טורן וטקסיס תאבד את עצמאותה, ושטחיה נמסרו בשנת 1806 למלך וירטמברג ולנסיכי הוהנצולרן-זיגמרינגן. בתמורה, בית טורן וטקסיס קיבל את המנזר הקיסרי סנט אמראם ושטחים באזור רגנסבורג. קרל אלכסנדר קיבל גם בתור ראש המשפחה של בית טורן וטקסיס, נחלות בפרוסיה, שהשתייכו קודם לכן לדוכסות ורשה. בשנים 1822/23 קנה מהרוזן קינסקי ואחרים את טירת ריכנבורג בבוהמיה.

ב-15 ביולי 1827 מת קרל אלכסנדר בארמון טקסיס בדישינגן, ובנו מקסימיליאן קרל, נסיך טורן וטקסיס השישי ירש את נחלותיו ותאריו.

## משפחתו
ב-25 במאי 1789 התחתן קרל אלכסנדר עם תרזה, דוכסית מקלנבורג-שטרליץ, בתם של קרל השני, הדוכס הגדול של מקלנבורג-שטרליץ ושל פרדריקה, נסיכת הסן-דרמשטאדט, בנוישטרליץ, דוכסות מקלנבורג-שטרליץ, ממנה נולדו לו שבעה ילדים:
* שרלוטה לואיזה, נסיכת טורן וטקסיס (1790)
* גאורג קרל, נסיך טורן וטקסיס (1792–1795)
* מריה תרזיה, נסיכת טורן וטקסיס (1794–1874),
* לואיזה פרדריקה, נסיכת טורן וטקסיס (1798)
* מריה סופיה דורותיאה, נסיכת טורן וטקסיס (1800–1870)
* מקסימיליאן קרל, נסיך טורן וטקסיס השישי (1802–1871)
* פרידריך וילהלם, נסיך טורן וטקסיס (1805–1825)

## אילן יוחסין

## קישורים חיצוניים

* 

## הערות שוליים

קטגוריה:אבירי מסדר גיזת הזהב
קטגוריה:רגנסבורג: אישים
קטגוריה:גרמנים שנולדו ב-1770
קטגוריה:גרמנים שנפטרו ב-1827
הבחירות הפרלמנטריות באסטוניה 2019

**הבחירות הפרלמנטריות באסטוניה 2019** התקיימו ב-3 במרץ 2019. מפלגת הרפורמה שמרה על מעמדה כמפלגה הגדולה ביותר, והגדילה את כוחה בארבעה מושבים. מפלגת העם השמרנית הגדילה את כוחה ב-12 מושבים לתשעה עשר מושבים בסך הכול. ג'ורי ראטס ממפלגת המרכז הרכיב את הקואליציה לאחר ביקורת ציבורית רבה כי לא הקים קואליציה עם מפלגת הרפורמה ובחר להקים קואליציה עם מפלגתו, מפלגת המרכז, מפלגת העם השמרנית ומפלגת המולדת.

## תוצאות הבחירות

## קישורים חיצוניים

קטגוריה:בחירות פרלמנטריות באסטוניה
אסטוניה
קטגוריה:2019 באירופה
פיג'ו סוג 105

**פיג'ו סוג 105** (בצרפתית: **Peugeot Type 105**) היא מכונית בעלת 4 מושבים, מתוצרת יצרנית הרכב הצרפתית **[[פיג'ו]]** אשר יוצרה בין השנים 1908–1909.

סך הכול יוצרו 23 יחידות.

## מאפיינים
 
* 4 מושבים (2 מושבים קדמיים, ללא חלונות צד, 2 מושבים אחוריים - מוקפים בחלונות: קדמי, אחורי, וצדדים (ראו תמונה).
* מנוע קדמי.
* הנעה אחורית.
* מנוע בנזין.
* מערכת היגוי - מימין.

### דגמים
* "double phaeton".
* "spider".
* "limousine".

## ראו גם
* פיג'ו
* פיג'ו סוג 56
* פיג'ו סוג 156

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1908
קטגוריה:מכוניות צרפתיות
105